**บันทึกแนวทางการปฏิบัติที่ดี**

**ชื่อผลงาน** กิจกรรมถ่ายทอดองค์ความรู้เทคนิคถ่ายภาพด้วย Smart Phone

และการปรับแต่งภาพ เพื่อการประชาสัมพันธ์

**1. เจ้าของผลงาน** นายวิทยา กวีวิทยาภรณ์

**2. สังกัด** สำนักงานอธิการบดีกองประชาสัมพันธ์

**3. ชุมชนนักปฏิบัติ** □ ด้านการผลิตบัณฑิต

□ ด้านการวิจัย

☑ ด้านการพัฒนาสมรรถนะการปฏิบัติงาน

**4.ประเด็นความรู้**

1.เทคนิคการถ่ายภาพนิ่งและวีดีโอด้วย Smart Phone

2.การใช้งานแอปพลิเคชั่นในการตัดต่อ

**5.ความเป็นมา**

**หลักการและเหตุผล**

ตามที่มหาวิทยาลัยเทคโนโลยีราชมงคลล้านนา มีเป้าหมายในการพัฒนามหาวิทยาลัยไปสู่องค์กรแห่งการเรียนรู้ โดยมีนโยบายที่ผลักดันให้มีการจัดการความรู้ทั่วทั้งมหาวิทยาลัยที่ตอบวิสัยทัศน์และยุทธศาสตร์ของมหาวิทยาลัย โดยมีการรวบรวมความรู้ที่มีอยู่ในมหาวิทยาลัย (Tacit Knowledge) ถ่ายทอดไปสู่บุคลากรและนำไปปฏิบัติอย่างเป็นระบบ (Explicit Knowledge) จนเกิดเป็นแนวปฏิบัติให้เกิดการแลกเปลี่ยนเรียนรู้และถ่ายทอดความรู้ภายในหน่วยงาน เป็นการสนับสนุนการปรับปรุงและพัฒนาการดำเนินงานที่เกิดจากการจัดการความรู้ชองหน่วยงาน เพื่อให้บุคลากรได้ตระหนัก และเข้าใจถึงความสำคัญและประโยชน์ของการจัดการความรู้มากขึ้น มีโอกาสแลกเปลี่ยนเรียนรู้ เกี่ยวกับวิธีการดำเนินการจัดการความรู้กับผู้เชี่ยวชาญ และระหว่างหน่วยงานตลอดจนสามารถนำความรู้ที่ได้รับไปจัดการความรู้ในหน่วยงานได้อย่างเป็นรูปธรรม ชัดเจน ครอบคลุมทุกภารกิจของมหาวิทยาลัย โดยใช้เป็นเครื่องมือในการพัฒนางาน เพิ่มประสิทธิภาพให้มีความก้าวหน้า นำพามหาวิทยาลัยไปสู่องค์กรแห่งการเรียนรู้ต่อไป ซึ่งมหาวิทยาลัยฯ ได้เล็งเห็นความสำคัญของ การนำกระบวนการจัดการความรู้มาเป็นเครื่องมือในการพัฒนาคน พัฒนางาน พัฒนาคุณภาพและ ประสิทธิภาพ และพัฒนาฐานความรู้ภายในหน่วยงาน และพัฒนามหาวิทยาลัย นั้น

เพื่อให้บุคลากรได้ตระหนัก และเข้าใจถึงความสำคัญและประโยชน์ของการจัดการความรู้มากขึ้น   
มีโอกาสแลกเปลี่ยนเรียนรู้ เกี่ยวกับวิธีการดำเนินการจัดการความรู้กับผู้เชี่ยวชาญ และระหว่างหน่วยงานตลอดจนสามารถนำความรู้ที่ได้รับไปจัดการความรู้ในหน่วยงานได้อย่างเป็นรูปธรรม ชัดเจน ครอบคลุมในประเด็นยุทธศาสตร์การพัฒนาการบริหารจัดการและการสร้างฐานวัฒนธรรมองค์กร ซึ่งมีองค์ความรู้ที่จำเป็นต่อการปฏิบัติราชการ องค์ความรู้ในการพัฒนาสมรรถนะการปฏิบัติงานเพื่อตอบสนองยุทธศาสตร์และพันธกิจมหาวิทยาลัย โดยใช้เป็นเครื่องมือในการพัฒนางาน เพิ่มประสิทธิภาพให้มีความก้าวหน้า นำพามหาวิทยาลัยไปสู่องค์กรแห่งการเรียนรู้ต่อไป

ซึ่งกองประชาสัมพันธ์ได้เล็งเห็นความสำคัญของ การนำกระบวนการจัดการความรู้มาเป็นเครื่องมือในการพัฒนาคน พัฒนางาน พัฒนาคุณภาพและ ประสิทธิภาพ และพัฒนาฐานความรู้ภายในหน่วยงาน เพื่อให้บรรลุเป้าหมายและบังเกิดผลต่อการปฏิบัติด้านพัฒนาองค์กร จึงได้จัดทำโครงการการจัดการความรู้กองประชาสัมพันธ์ เรื่องเทคนิคถ่ายภาพด้วย Smart Phone และการปรับแต่งภาพ เพื่อการประชาสัมพันธ์ขึ้น

**วัตถุประสงค์**

1. เพื่อถ่ายทอดองค์ความรู้ด้านการถ่ายภาพด้วย Smart Phone และปรับแต่งภาพให้บุคลากรกองประชาสัมพันธ์ และบุคลากรภายใน มทร.ล้านนา ที่สนใจ

2. เพื่อให้บุคลากรกองประชาสัมพันธ์ และบุคลากรภายใน มทร.ล้านนา ที่สนใจได้มีความรู้ มีทักษะและกระบวนการคิด ในการถ่ายภาพด้วย Smart Phone และการปรับแต่งภาพ เพื่อการประชาสัมพันธ์

3. เพื่อส่งเสริมให้บุคลากรได้แลกเปลี่ยนเรียนรู้เกิดแนวปฏิบัติที่ดีประเด็นองค์ความรู้ในการพัฒนาสมรรถนะการปฏิบัติงานเพื่อตอบสนองยุทธศาสตร์พันธกิจมหาวิทยาลัย

**6.แนวทางการปฏิบัติที่ดี**

|  |  |  |  |
| --- | --- | --- | --- |
| **กิจกรรม** | **วิธีการสู่ความสำเร็จ** | **ตัวชี้วัด** | **ผลการดำเนินงาน** |
| 1.การบ่งชี้ความรู้ | -ตั้งคณะกรรมการจัดการความรู้ (KM)  -คณะกรรมการจัดการความรู้ (KM) แลกเปลี่ยนเรียนรู้ โดยกำหนด Knowledge Mapping โดยเน้นประเด็น  (คำสั่งตั้งคณะกรรมการจัดการความรู้ (KM) และกำหนดประเด็นความรู้ จัดแผนและข้อเสนอโครงการ) | คณะกรรมการจัดการความรู้ (KM) | * แต่งตั้งคณะกรรมการจัดการองค์ความรู้ ภายในกองประชาสัมพันธ์   คณะกรรมการจัดการความรู้ (KM) ภายในกองประชาสัมพันธ์เพื่อกำหนด Knowledge Mapping โดยการบ่งชี้ความรู้เพื่อที่จะได้ดำเนินการ เขียนยื่นขอเสนออนุมัติโครงการ จัดการความรู้ของกองประชาสัมพันธ์ ประจำปีการศึกษา 2564 เพื่อถ่ายทอดองค์ความรู้ด้านการถ่ายภาพด้วย Smart Phone และปรับแต่งภาพให้บุคลากรกองประชาสัมพันธ์ และบุคลากรภายใน มทร.ล้านนา ที่สนใจ |
| 2.การสร้างและแสวงหาความรู้ | - คณะกรรมการดำเนินการประชุมจัดกิจกรรมเพื่อแลกเปลี่ยนเรียนรู้ จำนวน 3 ครั้ง  - ครั้งที่ 1 เดือนมิถุนายน 2564 คัดเลือกองค์ความรู้จากกิจกรรมบ่งชี้ความรู้  - ครั้งที่ 2 เดือนกรกฏาคม 2564จัดกิจกรรมแลกเปลี่ยนเรียนรู้การเทคนิคการถ่ายภาพนิ่งและวีดีโอด้วย Smart Phone  - ครั้งที่ 3 เดือนสิงหาคม 2564 จัดกิจกรรมแลกเปลี่ยนเรียนรู้การเทคนิคการถ่ายภาพนิ่งและวีดีโอด้วย Smart Phone | มีการแลกเปลี่ยนเรียนรู้อย่างน้อย 2 ครั้ง | คณะกรรมการจัดการองค์ความรู้ภายในกองประชาสัมพันธ์ประชุมแลกเปลี่ยนเรียนรู้และประสบการณ์ในประเด็นความรู้ที่ได้รับการอนุมัติให้จัดโครงการ โดยมีผู้เชี่ยวชาญด้านการถ่ายภาพ คือ นายจตุพร โปธาคำ นักประชาสัมพันธ์ มทร.ล้านนา ลำปาง ให้คำแนะนำในการใช้ Smart Phone ในการถ่ายภาพ และการใช้ Application ในการตัดต่อให้มีความน่าสนใจ พร้อมทั้งได้มีการแลกเปลี่ยนเรียนรู้งานด้านการแต่งภาพให้มีความสวยงาม น่าสนใจ โดยนายนายธนพล มูลประการ นักวิชาการศึกษา กองประชาสัมพันธ์ มทร.ล้านนา |
| 3.การจัดความรู้ให้เป็นระบบ | -คณะกรรมการดำเนินงานสรุปประเด็นเก็บรวบรวมข้อมูล  -นำความรู้ที่ได้จากการแลกเปลี่ยนเรียนรู้มา ปรับปรุงทบทวน เทคนิคการถ่ายภาพนิ่งและวีดีโอด้วย Smart Phone | มีการสรุปความรู้ที่ได้จากการแลกเปลี่ยนเรียนรู้จากบันทึกการเล่าเรื่อง | 1. จัดประชุมครั้งที่ 3 การแลกเปลี่ยนเรียนรู้ เพื่อสรุปรวมรวมปัญหา ข้อเสนอแนะ และทำการปรับปรุงแก้ไข |
| 4.การประมวลและกลั่นกรองความรู้ | - คณะกรรมการเรียบเรียง สรุปประเด็นและกลั่นกรองความรู้จากการแลกเปลี่ยนรู้ ให้ได้ประเด็นที่จะทำการพัฒนา ปรับปรุงแก้ไข และจัดเรียงลำดับความสำคัญของการเทคนิคการถ่ายภาพนิ่งและวีดีโอด้วย Smart Phone เพื่อการประชาสัมพันธ์ | จัดกิจกรรมเพื่อให้แลกเปลี่ยนเรียนรู้เรื่อง  - การจัดวางองค์ประกอบในการถ่ายภาพ  - การปรับแต่งความสว่าง (Exposure)  - การเปรียบเทียบความต่าง (Contrast)  - การปรับความอิ่มสี (Saturation)  - การปรับแสงและเงา (Highlight and Shadow)  - การปรับสมดุลสีขาว (White Balance)  -การปรับแต่งภาพ (Post-Processing) ด้วยแอพพลิเคชั่นใน Smart Phone  - การเลือกค่าความละเอียดก่อนการภาพเคลื่อนไหว | นำความรู้ที่ได้จากการแลกเปลี่ยนเรียนรู้และการลงมือปฏิบัติ จัดทำคู่มือการถ่ายภาพด้วย Smart Phone และการปรับแต่งภาพ เพื่อการประชาสัมพันธ์  เผยแพร่ให้บุคลากรกองประชาสัมพันธ์และบุคลากรสังกัดสำนักงานอธิการบดี |
| 5.การเข้าถึงความรู้ | - เสนอองค์ความรู้ที่ได้สังเคราะห์เรียบร้อย แล้วแก่ผู้บริหาร ในการเข้าถึงองค์ความรู้  - คณะกรรมการมีการกำหนดวิธีเข้าถึงความรู้ ผ่านเครื่องมือเทคโนโลยีสารสนเทศ  1. เผยแพร่ทางเว็บไซต์  2. จัดทำเอกสารคู่มือ  3. การประชุม, อบรม, กิจกรรมแลกเปลี่ยนเรียนรู้ | - นำเสนอรูปแบบการการถ่ายและปรับแต่งภาพนิ่งและวีดีโอด้วย Smart Phone | คู่มือการใช้งาน และจัดทำช่องทางเผยแพร่ข้อมูลผ่านเว็บไซต์ กองประชาสัมพันธ์. |
| 6.การแบ่งปันแลกเปลี่ยนความรู้ | - แบ่งบันระบบดังกล่าวนำไปประยุกต์ใช้กับงานการถ่ายภาพเพื่อการประชาสัมพันธ์หรือถ่ายภาพกิจกรรมในวันสำคัญต่างๆ ของกองประชาสัมพันธ์ได้ | มีการแบ่งบันความรู้ในหน่วยงานอย่างน้อย 1 ครั้ง | นำระบบไปประยุกต์ใช้งานกับกลุ่มงานสื่อสารองค์กร และข่าวสำหรับการปฏิบัติงานด้านการถ่ายภาพและการปรับแต่ง ตัด-ต่อ ภาพเพื่อการประชาสัมพันธ์ |
| 7.การเรียนรู้ | แบ่งบันระบบดังกล่าว ในแต่ละหน่วยงานภายในกองประชาสัมพันธ์ หรือบันทึกข้อความแจ้งเวียนให้หน่วยงานที่เกี่ยวข้องในมหาวิทยาลัย เพื่อนำเทคนิควิธีการการถ่ายภาพนิ่งและวีดีโอด้วย Smart Phone ไปปรับใช้กับหน่วยงานของตนเอง | บันทึกข้อความแจ้งเวียนให้หน่วยงานภายในและหน่วยงานภายนอก | บันทึกข้อความแจ้งเวียนให้หน่วยงานภายใน |

**การแลกเปลี่ยนเรียนรู้**

**ครั้งที่ 1**

**บันทึกการเล่าเรื่อง**

**เรื่อง คัดเลือกองค์ความรู้จากกิจกรรมบ่งชี้ความรู้**

**วันที่ 1 กุมภาพันธ์ 2564**

**ณ กองประชาสัมพันธ์ มทร.ล้านนา**

|  |  |  |
| --- | --- | --- |
| **ผู้เล่า** | **รายละเอียดของเรื่อง** | **สรุปความรู้ที่ได้** |
| วิทยา กวีวิทยาภณ์ | เสนอหัวข้อการถ่ายภาพด้วย Smart Phone และการปรับแต่งภาพ เพื่อกาประชาสัมพันธ์ | การจัดองค์ประกอบภาพ จะคำนึงถึงการวางภาพตามสัดส่วน โดยในการถ่ายภาพมีกฏที่เรียกว่า กฏสามส่วน โดยจะเเบ่งสัดส่วนของภาพออกเป็นเก้าช่อง มีเเกนแนวนอนสามช่อง เเละ แกนเเนวตั้ง (3×3) โดยจะมีจุดตัดที่เกิดขึ้นสี่จุด การวางภาพทำได้ง่าย โดยไม่ต้องคิดมาก จัดวางวัตถุที่สนใจให้อยู่ตรงจุดตัดใดในหนึ่งจุดนั้น เพราะปกติสายตาจะมองที่จุดเหล่านั้นก่อน |
| ธนพล มูลประการ | เสนอหัวข้อการจัดฉากหน้าและ พื้นหลังในการถ่ายภาพ | กล้องสมาร์ทโฟนส่วนใหญ่มีความสามารถในการเบลอพื้นหลัง หรือเลือกจุดที่จะให้วัตถุ เบลอ หรือชัดได้ เเตะจุดที่ต้องการจะให้ภาพชัด กล้องมือถือบางรุ่นจะมีระยะที่เลนส์โฟกัสได้ดี และระยะที่โฟกัสหลุด ดังนั้นลองขยับเข้าออก เพื่อให้ได้ระยะโฟกัสที่ดีที่สุด |
| สิริญญา ณ นคร | เสนอหัวข้อการเลือกมุมในการถ่ายภาพ | การสร้างมุมมองใหม่ให้กับภาพที่ถ่าย ใช้เวลากับสถานที่หรือวัตถุที่สนใจซักหน่อย ลองถ่ายมาให้ได้หลายมุม ด้านบน ด้านข้าง ด้านล่าง เเล้ว กลับมาดูเพื่อเลือกมุมที่ดูใช่ที่สุด อย่าขี้เกียจเดินหามุมก็พอ |

**ครั้งที่ 2**

**บันทึกการเล่าเรื่อง**

**เรื่อง การถ่ายภาพด้วย Smart Phone และการปรับแต่งภาพ เพื่อการประชาสัมพันธ์**

**วันที่ 23 มิถุนายน ณ กองประชาสัมพันธ์ มทร.ล้านนา (รูปแบบออนไลน์)**

|  |  |  |
| --- | --- | --- |
| **ผู้เล่า** | **รายละเอียดของเรื่อง** | **สรุปความรู้ที่ได้** |
| อาพัชรี ศิรินาโพธิ์ | เสนอหัวข้อการแต่งภาพ Post-processing เพื่อให้ภาพมีความน่าสนใจด้วยแอพพริเคชั่นใน Smart phone ทั้ง IOS และ Android | แอพพลิเคชั่นมีให้เลือกใช้ในการเเต่งภาพอยู่มากมาย มี style และสีสันที่จะปรับเปลี่ยนได้ตามความต้องการของผู้ใช้งาน และใช้งานได้ไม่ยากอีกด้วย ยิ่งถ้าเป็นภาพถ่ายบุคคลเเล้วล่ะก็ ทำได้ทั้งปรับสีผิวให้กระจ่างใส หรือดูนุ่มนิ่มน่าสัมผัส ลบริ้วรอย ลดขนาดบางส่วน เพิ่มขนาดของดวงตาก็ได้ |

**ครั้งที่ 3**

**บันทึกการเล่าเรื่อง**

**เรื่อง การถ่ายภาพด้วย Smart Phone และการปรับแต่งภาพ เพื่อการประชาสัมพันธ์**

**วันที่ 1 กรกฏาคม 2564**

**ณ กองประชาสัมพันธ์ มทร.ล้านนา (รูปแบบออนไลน์)**

|  |  |  |
| --- | --- | --- |
| **ผู้เล่า** | **รายละเอียดของเรื่อง** | **สรุปความรู้ที่ได้** |
| นายวิทยา กวีวิทยาภณ์ | เสนอหัวข้อเทคนิคถ่ายภาพด้วยมือถือ | - ถ่ายรูปย้อนแสงหรือแสงน้อย ไม่ให้หน้าดำ  - การสร้างกรอบภาพหรือโฟร์กราวด์  -  การ Candid หรือการถ่ายภาพแบบโดยไม่ตั้งใจ |

**7.ผลสัมฤทธิ์**

ได้แนวปฏิบัติที่ดีในการ**การถ่ายภาพด้วย Smart Phone และการปรับแต่งภาพ เพื่อการประชาสัมพันธ์** เพื่อนำไปปรับใช้กับการปฏิบัติงานด้านการประชาสัมพันธ์

**8.ปัจจัยความสำเร็จ**

1. ได้แนวปฏิบัติที่ดีในหารการการถ่ายภาพด้วย Smart Phone และการปรับแต่งภาพ เพื่อการประชาสัมพันธ์ให้มีความน่าสนใจ สะดวกและรวดเร็ว

2. ได้เทคนิควิธีการวางองค์ประกอบการการถ่ายภาพ

**9.ปัญหาอุปสรรคและข้อเสนอแนะ แนวทางการพัฒนาต่อไป**

เนื่องจากอยู่ในช่วงการแพร่ระบาดของ COVID-19 จึงมีปัญหาในการจัดอบรม ซึ่งได้มีการปรับเปลี่ยนมาเป็นการอบรมแบบออนไลน์ และกระชับกลุ่มเป้าหมายให้เหลือเพียงบุคลากรกองประชาสัมพันธ์ และได้มีแนวทางการพัฒนาต่อไปด้วยการขยายผลนำความรู้ไปใช้กับการปฏิบัติงานและ ถ่ายทอดไปยังหน่วยงานต่างๆ ของมหาวิทยาลัย